बैठक की अध्यक्षता कर रहे उद्योग व्यापार मंडल के जिलाध्यक्ष किशन मेहरोत्रा ने कहा कि उनका संगठन अपने सदस्यों को प्रमाणपत्र, एक लाख का दुर्घटना बीमा, परिचय पत्र के साथ, निवास में लगाने के लिए नेम प्लेट मुहैया कराएगा। इसके अलावा समस्त व्यापारियों के व्यवसायिक संस्थान के नाम पते के साथ उनके मोबाइल नंबरयुक्त स्मारिका का प्रकाशन कराया जाएगा। साथ ही सार्वजनिक स्थलों पर शिकायत पेटिका लगाई जाएगी। पेटिका में डाली जाने वाली शिकायतों का निस्तारण व्यापार मंडल के पदाधिकारी अधिकारियों से मिलकर कराएंगे। नगर अध्यक्ष राजेश वर्मा ने कहा कि पहली जुलाई से सदस्यता अभियान चलाया जाएगा। इसमें अधिक से अधिक व्यापारियों को जोड़ने की कोशिश की जाएगी। बैठक में नगर महामंत्री जैद अहमद, युवा जिलाध्यक्ष चंदन सिंह चौहान के अलावा अनिल वर्मा, राजीव मेहरोत्रा, श्रवण गुप्ता, आशीष सिंह, शक्ति मिश्रा, पंकज पांडेय व गुड्डू मोदनवाल आदि मौजूद रहे।